Page:Oxford Book of English Verse 1250-1900.djvu/474

 He was a braw gallant, And he rid at the ring; And the bonny Earl of Murray, O he might hae been a king!

He was a braw gallant, And he play'd at the ba'; And the bonny Earl of Murray Was the flower amang them a'!

He was a braw gallant, And he play'd at the gluve; And the bonny Earl of Murray, O he was the Queen's luve!

O lang will his Lady Look owre the Castle Downe, Ere she see the Earl of Murray Come sounding through the town!

387. Helen of Kirconnell

I wish I were where Helen lies, Night and day on me she cries; O that I were where Helen lies, On fair Kirconnell lea!

Curst be the heart that thought the thought, And curst the hand that fired the shot, When in my arms burd Helen dropt, And died to succour me!

O think na ye my heart was sair, When my Love dropp'd and spak nae mair! There did she swoon wi' meikle care, On fair Kirconnell lea.